**О Т Ч Е Т**

**ЗА ДЕЙНОСТТА НА НЧ“ОТЕЦ ПАИСИЙ – 1930Г.С.РОСЕН“ ЗА 2023Г.**

 Дейността на читалището , както винаги ще бъде свързана с живота на хората от селото и участието им във всички по – важни мероприятия от светския и църковен календар . Основната ни цел е да бъдем посредници между информацията и потребителите в един бързо променящ се свят ; да бъдем център на естетическото и музикално възпитание на младите хора , продължавайки традициите на фолклорната певческа група към читалището , да насърчаваме четенето , като се стремим да осигуряваме нови и интересни четива .

 Основа на читалището е библиотеката , която е отворена през цялата година и разполага с 8 739 тома книги. През годината са закупени 171 книги. От субсидията на читалището на стойност 1 160,73 лв. – 97 тома книги ; след спечелен проект на стойност 1 226,47 лв. – 74 тома книги. През 2023 година читалищната библиотека беше посетена от 633 човека и бяха заети 539 тома библиотечни единици, като регистрираните читатели са 35 , от които до 14 години са 12 читатели . Беше направен абонамент за три броя на вестници на стойност 107,00 лв.

Най значимите събития за населението са : отбелязване празника на с.Росен „Цветница“ – 10.04.2023г. и празника на църквата „Възнесение господно“ / Спасов ден/

 През годината бяха организирани витрини от фотоси и книги посветени на живота и дейността Ботев , Левски , Освобождението на България от турско робство , Априлското въстание , Съединението и Независимостта на България , Деня на народните будители , Годишнини от рождението на знаменити писатели .

 През 2023година ФГ „Росна китка“ взе участия в единадесет фестивала: – регионални , национални и международни , от където се завърнахме с един бронзов , два сребърни , три златни медала , една златна звезда , почетни грамоти и плакети . А фестивалите са : „Празник на Цалапишкият бабек и вино“ – сребърен медал ; „Пролетни празници „ гр.Пазарджик ; НФ – Костандово ; Регионален певчески фолклорен фестивал „Ха, надпей ме“ с.Левски „ – златен медал ; Фестивал на Дельо Караджа – язовир Батак – сребърен медал ; Седми национален фестивал на народното творчество „Св.Константин „ гр.Пещера – бронзов медал ; Пети национален събор „ С хора и песни край релсите тесни“ гара Аврамово ; НФФ „По терлици и шевици „ с.Царацово . златен медал ; НФ „ На Кешкека и народните умения“ . с.Радилово ; Трети регионален конкурс пиленце пее гр.Стрелча – златна звезда ; Национален фестивал „Пиленце пее „ гр.София – златен медал.

 Своята работа през лятото продължи детска лятна група в която децата от селото се запознаха с творчеството на писателите : Елин Пелин ,Георги Караславов , Лада Галина , Ерик Кестнер , Йордан Радичков , Павел Вежинов и други.

 Работата в НЧ „Отец Паисий - 1930г. с. Росен „ през 2023г. отчитаме като добра ; бяха проведени три заседания на ЧН и две събрания , имаше проверки от проверителна комисия , която не установи нарушения .

 Стараем се и ще продължаваме да работим за задоволяване на читателските интереси , да привличаме нови читатели , попълване с нови членове на фолклорната група и провеждане на интересни събития за населението .

 Иван Петров Иванов – **председател**

Мария Йорданова Георгиева – **секретар**

**Настоятелство :**

Иван Петров Иванов

Мария Йорданова Георгиева

Стойна Здравкова Борисова

Димитър Илиев Георгиев

Мария Иванова Васева

**Проверителна комисия:**

Божидар Николов Ангелов - председател

Цветана Георгиева Куртева

Георги Атанасов Георгиев

 Изготвил: Мария Георгиева……..

 Председател: Иван Иванов..……